Ingrid+¥+Idéutvikling+i+Photoshop

=﻿"SHADOWLAND" - idéutvikling og prosess i Photoshop =

Ut i fra bildet "Shadowland" har jeg utarbeidet et CD-omslag til jazzsangerinnen Radka Toneff. Målgruppen er musikkinteresserte innen jazzsjangeren i alder 25 - 60 år. CD-omslaget er min visuelle tolkning av hennes melankolske lydbilder. Målsettingen var å skape et spennende grafisk uttrykk som kunne passe til Radka Toneff sin musikk.

Virkemidler jeg har tatt i bruk er en diagonal hovedretning i komposisjonen, med det mørke kattedyret som beveger seg fra nedre venstre hjørne opp mot øvre høyre hjørne. Bakgrunnen er delt i nesten 2 like store flater. Har bevisst unngått symmetrisk flateinndeling for å skape en liten ubalanse. Denne synes ikke så godt da bakgrunnsflaten til høyre er lysest og mest aktiv i fargen. Lys-mørk kontrasten går igjen flere steder og skaper blikkfang for øyet. Har valgt å fremheve de kjølige fargetonene i bildet, men noen steder er det antydninger til varme farger som skaper en kontrast til de kalde fargene. For å skape et spennende grafisk uttrykk har jeg jobbet med ulike teksturer og fargekontraster i de ulike flatene. Kattedyr med skygge gir ulike assosiasjoner og kan symbolisere den ensomme / egenrådige / selvstendige / mystiske vandrer som går helt sin egen vei. Valgte å bruke utsnitt fra hovedbildet når jeg utarbeidet de andre sidene til CD-omslaget. Dette for å skape helhet og gjentagelse i hele CD-omslaget, skape ro.

Ferdig CD-omslag.